শেহতীয়াকৈ যুৱ প্ৰজন্মৰ এগৰাকী উদীয়মান কণ্ঠশিল্পী সিদ্ধাৰ্থ হাজৰিকাৰ( Siddharth Hazarika)কণ্ঠত মুক্তি পালে 'বনকুঁৱৰী' নামৰ এটা সুন্দৰ লিৰিকেল ভিডিঅ'। ১৬ অক্টোবৰত গীতটোৱে ইউটিউবত মুক্তি লাভ কৰাৰ পাছতে শ্ৰোতাই গীতটিৰ প্ৰতি ইতিবাচক সঁহাৰি আগবঢ়াইছে। গীতটোৰ কণ্ঠ, সুৰ আৰু সংগীত সিদ্ধাৰ্থ হাজৰিকাৰ। উল্লেখ্য যে, সিদ্ধাৰ্থ হাজৰিকাই ইয়াৰ পূৰ্বেও কেইবাটাও সুমধুৰ গীত শ্ৰোতাক উপহাৰ দিছে।
অসমীয়া কেইবাখনো ছবি যেনে 'চিঞৰ', 'মিছন চাইনা', 'দূৰ', 'কেলেণ্ডাৰ', 'প্ৰিয়াৰ প্ৰিয়', 'নিজানৰ গান' আদিত গান গাইছে। 'দূৰ' চিনেমাখনৰ সংগীত পৰিচালনাও কৰিছিল সিদ্ধাৰ্থ হাজৰিকাই। উল্লেখ্য যে 'কেলেণ্ডাৰ'ত গোৱা গীতৰ বাবে তেওঁক 'প্ৰাগ চিনে এৱাৰ্ড-২০১৮'ৰ শ্ৰেষ্ঠ কণ্ঠশিল্পীৰ বঁটাৰে সন্মানিত কৰা হৈছিল।
'চিঞৰ' চিনেমাত গোৱা 'অকোৱা পকোৱা এই বাটে' শীৰ্ষক গীতটিৰ বাবে তেওঁ শ্ৰোতাৰ মাজত বিশেষ পৰিচিতি লাভ কৰিবলৈ সক্ষম হৈছিল। বনকুঁৱৰীৰ গীতৰ কথা কস্তুৰী বৰঠাকুৰৰ(Kasturi Borthakur) আৰু দৰ্শকেও বনকুঁৱৰীৰ গীতৰ কথাক লৈ প্ৰশংসাৰে উপচাই পেলাইছে। উল্লেখ্য যে,কস্তুৰী বৰঠাকুৰে লিখা প্ৰথম গীতটি আছিল 'টোপাল টোপাল' (Toopal Toopal)। গীতটি গাইছিল সত্যব্ৰত কলিতাই। জনপ্ৰিয় কণ্ঠশিল্পী বৰ্ণালী কলিতাৰ 'দৰিকা দিচাং' শীৰ্ষক বিহুসুৰীয়া গীতটিও পৰাগ লাহনৰ সৈতে দ্বৈতভাবে লিখিছিল কস্তুৰীয়ে। 'বনকুঁৱৰী' কস্তুৰী বৰঠাকুৰে লিখা তৃতীয়টো মুক্তিপ্ৰাপ্ত গীত। বনকুঁৱৰীৰ লিৰিকেল ভিডিঅ'টি প্ৰস্তুত কৰিছে অম্বৰীশ বৰকটকীয়ে।
Prag News is one of the oldest and best news channels in Assam as well as Northeast India. With over 20 years of dedication and hardwork, we continue to bring to you ground-breaking news and updates from every corner of Assam and beyond.
